20/01/2012 | Administración LocalMunicipal
Ribeira
Listado definitivo aspirantes admitidos/excluídos, composición dos tribunais e comezo do primeiro exercicio da convocatoria para o nomeamento en propiedade de tres (3) postos da categoría policía

Visto o expediente que se tramita para o nomeamento en propiedade como funcionarios de carreira de tres postos de Policía Local, convocándose dúas (2) prazas de oposición polo procedemento ordinario e unha (1) praza de concurso-oposición polo procedemento extraordinario, segundo as Bases Específicas que foron aprobadas por Decreto da Alcaldía de 31/10/2011, publicadas integramente no "Boletín Oficial da Provincia da Coruña" número 216, de 14/11/2011, anunciándose a convocatoria no citado “Boletín Oficial da Provincia da Coruña”, no "Diario Oficial de Galicia" número 222, de 21/11/2001, no "Boletín Oficial do Estado", número 289, de 01/12/2011, e no xornal “La Voz de Galicia” da data 25/11/2011. Rematado o prazo de presentación de solicitudes, publicouse o listado provisional de admitidos e excluídos de conformidade coa Base 4ª das Bases Específicas reitoras do proceso selectivo. O anuncio do listado provisional de admitidos e excluídos foi publicado no Boletín Oficial da Provincia (BOP) da Coruña nº 246, de 28 de decembro de 2011. O mesmo día publicouse o citado listado no Taboleiro de Anuncios da Casa Consistorial e na páxina web do Concello de Riveira (www.riveira.es), dando un prazo de dez (10) días hábiles contados desde o día seguinte á publicación do anuncio desta resolución no BOP ós efectos de emendar erros, presentar novos documentos ou reclamacións. Transcorrido o prazo legal ós efectos de emendar erros, presentar novos documentos ou reclamacións, esta Alcaldía, en uso das facultades que lle están conferidas, Primeiro.- Aprobar a lista definitiva dos aspirantes admitidos e excluídos e causas de exclusión, ordenando a súa publicación de conformidade coa Base 4ª das Bases Específicas e artigo 11 do Decreto Decreto 243/2008, do 16 de outubro, polo que se desenvolve a lei de coordinación de policías locais de Galicia. Segundo.- A lista definitiva de admitidos e excluídos poderá consultarse de conformidade coa Base 4ª das Bases Específicas no Taboleiro de Anuncios da Casa Consistorial e na páxina web do Concello de Riveira (www.riveira.es). Terceiro.- A inclusión dos aspirantes na lista definitiva de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados, que se deberán acreditar segundo o establecido nas Bases aprobadas. Cuarto.- O nomeamento dos membros dos Tribunais de selección e lugar, data e hora do primeiro exercicio poderá consultarse de conformidade coa Base 4ª das Bases Específicas no Taboleiro de Anuncios da Casa Consistorial e na páxina web do Concello de Riveira (www.riveira.es). Quinto.- De conformidade co artigo 11 do Decreto Decreto 243/2008, do 16 de outubro, polo que se desenvolve a lei de coordinación de policías locais de Galicia, se ordena publicar un anuncio deste trámite no Boletín Oficial da Provincia, podendo atopar as listas definitivas de admitidos/excluídos, nomeamento dos membros dos Tribunais de selección e lugar, data e hora do primeiro exercicio, nos lugares indicados no apartado anterior. Sexto.- A presentación de reclamacións non suspenderá a prosecución dos procesos selectivos, salvo que así o decida o órgano convocante dos mesmos. Riveira, 12 de xaneiro de 2012. O ALCALDE, Vº Bº Secretario Xeral, accidental, Asdo./ Manuel Santos Ruiz Rivas. Asdo./ José Martínez De Llano Orosa